title: Ishchi kuchi taklifini qisqartirish
text: 252
  bilan erishiladi: a) immigratsiyani cheklash; b) bolalar mehnatini qisqartirish; v)
  pensiyaga muddatida chiqishni qo’llab-quvvatlash; g) ish haftasini qisqartirishga
  yordam berish.
  Bulardan tashqari kasaba uyushmalari tadbirkorlarni o’z a’zolarini ishga
  yollashga majbur qilib, ishchi kuchi taklifi ustidan to’liq nazorat o’rnatadi. Kasaba
  uyushmalari o’z a’zolari sonini qisqartirish siyosati orqali (masalan, uzoq muddatli
  o’qitish, yangi a’zolarni qabul qilishni cheklash yoki taqiqlash) ishchi kuchi taklifini
  sun’iy ravishda qisqartiradi. Bu, o’z navbatida, ish haqi stavkasining ortishiga olib
  keladi.
  3. Kasb bo’yicha malaka darajasini litsenziyalash.
  Bu ma’lum mehnat turi
  taklifini cheklash vositasi hisoblanadi. Bunda kasaba uyushmalari korxona
  ma’muriyatiga ma’lum kasbdagi ishchilar aniq ko’rsatilgan talablarga javob bergan
  taqdirda ishga qabul qilishga ta’sir ko’rsatadi. Bu talablar o’z ichiga ishchining ta’lim
  darajasi, mutaxassislik bo’yicha ish staji, imtihon natijasi va shaxsiy tavsiflarini oladi.
  4. Kasaba uyushmalari jamoa shartnomalari tuzishda monopol holatga ega
  bo’lgan tadbirkorlarga qarshilik ko’rsatish yo’li bilan ham ish haqi stavkasini
  oshirishga erishishi mumkin.
  Buning natijasida ish haqini oshirish bilan bog’liq
  qo’shimcha sarflar, yangi ishchi kuchini yollash natijasida olinadigan qo’shimcha
  mahsulot hajmidan ortiq bo’ladi.
  Kasaba uyushmalari o’zlarining iqtisodiy vazifalarini amalga oshirishlarida
  manfaatlari himoya qilinayotgan mehnatkashlar guruhining kasbiy ixtisosligi
  xususiyatlaridan kelib chiqqan holda yopiq (tor) yoki ochiq (keng) turda tashkil etilishi
  mumkin.